TOA วิ่งเฉียด 5% รับไตรมาส 3 กำไรโต 32% รับยอดขายพุ่ง
TOA วิ่งเฉียด 5% ราคาแตะ 32.25 บ. รับไตรมาส 3/65 กำไรโต 32% แตะ 32.25 บ. รับรายได้ขายเพิ่มขึ้น
TOA วิ่งเฉียด 5% ราคาแตะ 32.25 บ. รับไตรมาส 3/65 กำไรโต 32% รับยอดขายพุ่ง
15 พ.ย. 2565

ผู้สื่อข่าวรายงานว่า วันนี้ (15 พ.ย.65) ราคาหุ้น บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ล่าสุด ณ เวลา 15:26 น. อยู่ที่ระดับ 32.25 บาท บวก 1.50 บาท หรือ 4.88% สูงสุดที่ระดับ 32.25 บาท ต่ำสุดที่ระดับ 30.75 ล้านบาท มูลค่าซื้อขาย 50.57 ล้านบาท

ทั้งนี้ราคาหุ้น TOA ปรับตัวขึ้น หลังรายงานผลการดำเนินงานงวดไตรมาส 3/65 มีกำไรสุทธิ 353.83 ล้านบาท เพิ่มขึ้น 32% จากงวดเดียวกันของปีก่อนมีกำไรสุทธิ 268.18 ล้านบาท โดยบริษัทฯ มีรายได้จากการขาย 5,037.9 ล้านบาท เพิ่มขึ้นคิดเป็นร้อยละ 26.6 จากงวดเดียวกันของปีก่อนมีรายได้จากการขาย 3,980.4 ล้านบาท โดยรายได้จากการขายที่เพิ่มขึ้นมาจากปริมาณการขายที่เพิ่มขึ้น และราคาขายเฉลี่ยที่เพิ่มขึ้นของทั้งผลิตภัณฑ์สีทาอาคารและผลิตภัณฑ์สีและสารเคลือบผิวและผลิตภัณฑ์ประเภทอื่น